النائب العام المصرى هو راس الهرم فى جهاز النيابه العامه, و هيا شعبه من شعب القضاء, و بيتكون الجهاز من محامين عموم و رؤسا نيابه و وكلاء نيابه و مساعدين و معاونين, كلهم بيمارسو وظايف قضائيه و اداريه متصله بجهاز النيابه, و وظيفة النائب العام بيشغلها راجل بدرجه وزير و هوا عضو المجلس الاعلى للقضاء, و محل وظيفته هوا دار القضاء العالى, و بتكون مسئوليته الوظيفيه قدام رئيس الدوله مباشره و ما يتبعش وزارة العدل, و بيتعين بقرار من رئيس الجمهوريه, و ما بيحقش لاى شخص عزله او اقالته من منصبه, و بيختص النائب العام بالدفاع عن مصالح المجتمع, و اى جريمه تقع على ارض مصر او خارجها, و بيكون واحد من اطرافها مصرى, و بيحق ليه تحريك الدعوى الجنائيه فيها. و هوا واحد من اهم المناصب فى النظام القضائى, و حدد الدستور المصرى وجود نائب عام واحد بس, و هوا بينوب عن المجتمع لحمايته من الجرايم. و لا يجوز مصادرة اى قرار للنائب العام او التشكيك فيه حتى داخل مجلس الشعب, و لا يجوز لاى عضو بالمجلس التعليق على قرارات النائب العام, لانها بتحمل قدسية الاحكام القضائيه. المستشار / حماده الصاوى (سبتمبر 2019 - حتى الآن).